kardosdrur/scandi-wiki huggingface dataset:
ORP Kontradmirał Xawery Czernicki

ORP Kontradmiral Xawery Czernicki er et multifunktionelt støtteskib benyttet af Marynarka Wojenna Rzeczypospolitej Polskiej. Skibets design var baseret på skroget af et afmagnetiseringsfartøj af 130-klassen. Skribet blev oprindeligt bestilt af den russiske flåde, men kontrakten blev annulleret og man besluttede at færdiggøre skibet og overføre det til den polske flåde. Skibet blev navngivet efter kontreadmiralen Xawery Czernicki, som var anset for at være faderen til den polske flådes logistiske system.

Skibet blev bygget på Stocznia Północna (da: Nordlige skibsvært) i Gdańsk. Indtil videre er skibet det største skib bygget i Polen til den polske flåde. Skibet er designet som et logistisk støtteskib, og er i stand til at transportere tropper og forsyninger til polske såvel som NATO-styrker overalt i verden. Skibet er i stand til at transportere op til 140 soldater med køretøjer, fødevarer og udstyr. Skibet er også i stand til at støtte landgangsoperationer med landgangsfartøjer, helikoptere, pansrede mandskabsvogne samt muligheden for at evakuere soldater og civile fra fjendtlige områder. Skibet er desuden udrustet til at kunne transportere containere, ferskvand, mad og andre forsyninger såvel som at kunne foretage reparationer af andre skibe på åbent hav.

Skibet har taget del i Irakkrigen såvel som krigen i Afghanistan. Under Operation Enduring Freedom, blev skibet tilknyttet US Navys 5. flåde i det Indiske Ocean. Senere, efter en udskiftning af besætningen tog skibet del i invasionen af Irak. Under invasionen patruljerede skibet i mundingen på floden Eufrat og fungerede som en base for allierede specialstyrker. Da invasionen var ovre, returnerede skibet til Polen for reparationer og en opgradering.

Kilder og eksterne links 

 navy.mw.mil.pl  (Engelsk)

Krigsskibe fra Polen
Puch Maxi II Plus

Puch Maxi II Plus, er en knallert, en jubilæumsmodel fra Steyr-Daimler-Puch fabrikkerne, og blev produceret i 1983. Fabrikken lavede 4000 II Plus modeller, og spredte dem over hele Europa. Danmark opkøbte 100 Stk. af jubilæumsmodellen, og der er ca. 30 tilbage i Danmark.
Porsche design, har haft en finger med i spillet, da denne Puch-nyhed blev produceret. Designerne har også lagt vægt på køreegenskaberne, og derfor har den et, for knallerter, meget stift stel. 
"Alt ialt, en meget praktisk og moderne knallert". (Reklame fra dens udgivelse)
I 1983 da den blev udgivet kostede den fabriksny, 4999 kr. 

Puch Maxi II Plus' opbygning:

-Motor:

1 cylindret AC (Air Cooled) 2 taktsmotor på 48,8 ccm.
Med en boring/slaglænge på 38,0-43,0 mm, yder den 1,2 Hestekræfter ved 3000 Omdrejninger i minuttet.

Kompressionsforhold: 5,7:1.

Karburator: Standard 12mm Bing firkantet Karburator med en 12mm studs og 3 skruer ved cyllinderen.

Distance: Kører 100 km. på 2,2 liter olieblandet Benzin.

-Transmission:

1gear med  automatisk centrifugalkobling.
Kædetræk i lukket kasse. Danske model med en alm E50 motor

Gearing: 11/40 Tands 420 leds kæde.

-Elsystem:

6V~, 34W genereret af tændingens svinghjulsmagnet.

6V horn.

bremselys aktiveret af kontakter på bremsegrebene.

-Stel:

Ramme af stålålade med lukket profil.

Affjedring for: Teleskopgaffel.

Affjedring bag: Svinggaffel med 2 stk. teleskopfjederben.

-Bremser:

For: 80x18 mm tromlebremse.

Bag: 100x20 mm tromlebremse.

-Mål og vægt:

Tankkapacitet: 3,7 liter.

Tørvægt: 55 kg.

Totallænge: 166 cm.

Akselafstand: 110 cm.

-Dæk & fælge:

For: 2,25x16 Aluminium-stjernefælg.

Bag: 2,25x16 Aluminium-stjernefælg.

Knallertmodeller
Luftkøling

Luftkøling er en metode til at køle motorer og andre maskiner kun ved at bruge atmosfærisk luft. Ofte er det mindre kompliceret at bruge luftkøling and alternative metoder som vandkøling, og derfor kan maskiner, der luftkøles, være billigere end andre alternativer.

Et system med vandkøling benytter også luftkøling, idet vandet cirkulerer til fra det varme område til en køler, som er luftkølet. Dette kendes bl.a. fra bilmotorer. For at få den maksimale mængde frisk luft, er luftkøleren i reglen placeret forrest, så mest mulig luft kan placere den.

Se også 
 Luftkølet motor

Motorteknologi
Køleteknik
Hyundai ix35

Hyundai Tucson er en SUV-model fra Hyundai, som afløste Hyundai Tucson i slutningen af 2009.

Modellen blev præsenteret på Frankfurt Motor Show 2009 og kommer til Danmark i foråret 2010, og vil kunne fås med en benzinmotor på 2,0 liter med 160 hk og en dieselmotor på 2,0 liter i to versioner, en med 136 og en med 170 hk. I Nordamerika fås den med en benzinmotor på 2,4 liter med 176 hk. Den er samtidig blevet produceret som brændselscelledrevet bil, dog endnu kun som demomodel.

Ligesom forgængeren findes den både med for- og firehjulstræk. Modellen er den første i en ny designlinje kaldet "fluidic sculpture" (flydende skulptur), som også vil blive brugt i den næste Hyundai Sonata, som kommer i sommeren 2010.

Eksterne henvisninger 

 Officielt websted 

Ix35
SUV'er
Biler introduceret i 2009
Biler fra 2000'erne
Biler fra 2010'erne
Alling Skovgård

Alling Skovgård er en herregård i Svostrup Sogn, Silkeborg Kommune. Den ligger 10 km nord for Silkeborg og ca. 7 km vest for Fårvang og godt en km syd for Alling Å og sø, og det tidligere Alling Kloster. Alling Skovgård blev udskilt fra Allinggård i 1820 og bestod da af 12½ tønder hartkorn. I 1918 købtes Alling Skovgård af et konsortium, der udskilte Alling Kloster og bl.a. udstykkede 35 husmandsbrug fra ejendommen.

Justitsråd Laurits Nellemann opførte hovedbygning og avlsgård i 1847-1848. Den oprindelige hovedbygning blev i 2009 nedrevet og en ny opført. Der er 115 hektar jord til gården.

Ejerliste 

 1268-1536 Alling Kloster
 1661-1821 Samlet med Allinggård
 1821-1833 Albert Stabell
 1833-1845 H.E. van Deurs
 1845-1847 Eduard Warburg
 1847-1884 Laurits Nellemann, justitsråd
 1884-1915 Sophus Scavenius Nellemann, højesteretsadvokat
 1915-1918 Laurits George Hyphoff Nellemann, løjtnant (søn)
 1918-1919 Konsortium ved J. Hjorth, J. Jespersen, landbrugskandidat og Ewald Jopp, herredsfoged
 1919-1923 C. H. J. Nymann
 1923-1959 C. Boye Clausen
 1959-1978 Andreas Drivsholm og Edith Drivsholm, født Boye Clausen
 1978-2019 Klaus Drivsholm
 2019- Jens Drivsholm

Eksterne henvisninger 
 J.P. Trap: Danmark, bd. 7 Viborg Amt, femte udgave 1962.

Herregårde i Silkeborg Kommune
Herregårde i Viborg Amt
Politikredse i Danmark

Danmark er delt op i 14 politikredse, heraf en hver på Færøerne og Grønland. Hver kreds ledes af en politidirektør i Danmark eller politimester i Færøerne og Grønland.

Politikredsens ledelse 
En politikreds ledes af en politidirektør bistået af en vicepolitidirektør eller en politimester bistået af en vicepolitimester. Til politidirektøren/mester refererer en chefpolitiinspektør, der er chef for politiet, og en chefanklager, der er chef for anklagemyndigheden. Disse 4 personer udgør politikredsens topledelse. Der er regionale afvigelser: København, som er landets største politikreds, har således to vicepolitidirektører. Bornholm, som er landets mindste politikreds, har ingen vicepolitidirektør, idet den opgave varetages af chefanklageren.

Alle politikredse har en hovedpolitistation, som er døgnbemandet. Derudover har alle kredse på nær Bornholm et antal øvrige politistationer, der ikke nødvendigvis har døgnbemanding. Enkelte af de disse vil normalt ikke være bemandet, men kan være det sæsonafhængigt eller ved særlige lejligheder.

Den nuværende inddeling i politikredse blev indført med politireformen, der trådte i kraft 1. januar 2007. Samtidig indførte man det landsdækkende telefonnummer 114, der automatisk vil viderestille til den lokale politistation.

1): Døgnbemandet
2): Sæson-afhængig døgnbemanding
3): Kun bemandet ved særlige lejligheder

Før 2007 
Danmark blev første gang inddelt i politikredse i forbindelse med den store retsreform, som trådte i kraft i 1919, hvor politi- og retsvæsen blev adskilt. De hidtidige jurisdiktioners funktioner blev da overtaget af politi- og retskredse. Politikredsinddelingen var nogenlunde uændret indtil slutningen af 1950'erne, hvor der skete en omfattende justering af politikredsgrænserne.

I 1973 blev politikredsene betydeligt reduceret i antal, ligesom grænserne blev tilpasset kommuneinddelingen efter kommunalreformen i 1970, og Danmark var fra 1973 til 31. december 2006 inddelt i 54 politikredse.

Indil den 31. december 2006 var en politikreds ledet af en politimester bistået af en vicepolitimester. København var dog ledet af ledet af en politidirektør bistået af tre vicepolitidirektører. I 1974 udnævntes en vicepolitidirektør for henholdsvis Ordenspolitiet og Kriminalpolitiet og i 1982 udnævntes en vicepolitidirektør for administration. Vicepolitidirektører havde indtil da været benævnt politiinspektører.

Se også 
 Retskredse i Danmark

Eksterne henvisninger 
 Politiets hjemmeside

Kilder og referencer 

Danmarks subnationale enheder
Kredse i Danmark
Hyundai Motor Group

Hyundai Motor Group (현대자동차 그룹) eller Hyundai Kia Automotive Group er et sydkoreansk multinational virksomhedskonglomerat med hovedsæde i Seoul. Konglomeratet er Sydkoreas største bilfabrikant, den næststørste i Asien (efter Toyota) og verdens fjerdestørste efter Toyota, General Motors og Volkswagen ved udgangen af 2018. Koncernen blev skabt ved at Hyundai Motor Company i 1998 opkøbte 51 % af aktierne i Kia Motors.  Pr. 2. juli 2011 ejer Hyundai 49,2 %  af Kia Motors.
Hyundai Kia Automotive Group benyttes også som betegnelse for gruppen af beslægtede selskaber, der er forbundet gennem komplekse aktiebesiddelser. Det er Sydkoreas næststørste Chaebol eller konglomerat efter Samsung.

Selskaber

Biler 
 Hyundai
 Kia

Andre selskaber 
 Bildele: Hyundai Mobis, Kefico, Dymos, Hyundai Powertech, Wia, Bontech, Wisco, Hyundai Enercell, Hyundai Oil Bank, Eco Energy
 Stål: Hyundai Steel, Hyundai Hysco, BNG Steel
 Skinnekøretøjer: ROTEM
 Teknisk udvikling: NGV
 Logistik: GLOVIS
 Informationsteknologi: Autoever Systems, e-HD.com
 Banker og forsikring: Hyundai Capital, Hyundai Card, Hyundai Marine & Fire Insurance
 Konstruktion: AMCO

Sponsorater 
 Golf: Jeju Dynasty
 Sportsmarketing: Kia Tigers Baseball Team, Mobis Automons Basketball Team, Hyundai Capital Handball Team, Hyundai Motors Football Team

Kilder 

 
Virksomheder i Seoul

fi:Hyundai Kia Automotive Group
Skorzonerrod

Skorzonerrod, haveskorzoner eller aspargesrod (Scorzonera hispanica) er en rodfrugt i kurvblomst-familien. 

Det er en vintergrønsag, der dyrkes fra sidst i april til oktober. Smagen er lidt aspargesagtig, og skorzonerroden kan både anvendes rå og tilberedt. Historisk har den været anvendt til fremstilling af kaffeerstatning.

Rodfrugter
MTV Movie Awards 2008

MTV Movie Awards 2008 var en amerikansk filmprisbegivenhed, der fandt sted den 1. juni, 2001 på Gibson Amphitheatre i Universal City i Californien i USA. Mike Myers optrådte som vært for cermonien.

Optrædere 
 Coldplay — "Viva la Vida"
 The Pussycat Dolls — "When I Grow Up"

Præsentøre 
 Jason Bateman
 Jack Black
 Steve Carell 
 Tom Cruise
 Robert Downey Jr.
 Anna Faris
 Will Ferrell
 James Franco
 Brendan Fraser 
 Megan Fox 
 Anne Hathaway
 Jennifer Hudson 
 Dwayne Johnson
 Lindsay Lohan 
 Danny R. McBride
 Katharine McPhee
 Edward Norton
 Sarah Jessica Parker 
 Seth Rogen
 P. Diddy
 Will Smith 
 Ben Stiller
 Emma Stone
 Charlize Theron
 Verne Troyer 
 Liv Tyler 
 Rumer Willis
 Rainn Wilson

Vinder og nominerede

Best Movie 
Transformers
 Superbad
 Juno National Treasure: Book of Secrets Pirates of the Caribbean: Ved verdens ende I Am Legend Best Male Performance 
Will Smith – I Am Legend
 Michael Cera – Juno Matt Damon – The Bourne Ultimatum Shia LaBeouf – Transformers Denzel Washington – American Gangster Best Female Performance 
Ellen Page – Juno
 Amy Adams – Enchanted Jessica Biel – I Now Pronounce You Chuck and Larry Katherine Heigl – Knocked Up Keira Knightley – Pirates of the Caribbean: Ved verdens ende

Breakthrough Performance 
Zac Efron – Hairspray
 Nikki Blonsky – Hairspray
 Megan Fox – Transformers
 Chris Brown – This Christmas
 Michael Cera – Superbad
 Jonah Hill – Superbad
 Christopher Mintz-Plasse – Superbad
 Seth Rogen – Knocked Up

Best Villain 
Johnny Depp – Sweeney Todd – Den Djævelske Barber fra Fleet Street
 Javier Bardem – No Country for Old Men
 Topher Grace – Spider-Man 3
 Angelina Jolie – Beowulf
 Denzel Washington – American Gangster

Best Comedic Performance 
Johnny Depp – Pirates of the Caribbean: Ved verdens ende
 Amy Adams – Enchanted
 Jonah Hill – Superbad
 Seth Rogen – Knocked Up
 Adam Sandler – I Now Pronounce You Chuck and Larry

Best Kiss 
Robert Hoffman og Briana Evigan – Step Up 2: The Streets
 Amy Adams and Patrick Dempsey – Enchanted
 Shia LaBeouf and Sarah Roemer – Disturbia
 Ellen Page and Michael Cera – Juno
 Daniel Radcliffe and Katie Leung – Harry Potter og Fønixordenen

Best Fight 
Sean Faris vs. Cam Gigandet – Never Back Down
 Alien vs. Predator – Aliens vs. Predator: Requiem
 Hayden Christensen vs. Jamie Bell – Jumper Matt Damon vs. Joey Ansah – The Bourne Ultimatum Tobey Maguire vs. James Franco – Spider-Man 3 Chris Tucker and Jackie Chan vs. Sun Ming Ming – Rush Hour 3 Best Summer Movie So Far Iron Man Indiana Jones and the Kingdom of the Crystal Skull Narnia: Prins Caspian Sex and the City Speed Racer Lifetime Achievement Award 
 Adam Sandler''

Eksterne henvisninger 
 MTV Movie Awards official site

2008
Heptan

Heptan er en fællesbetegnelse for en alkan med 7 kulstofatomer.

Isomerer 
Der findes 9 isomerer af heptan:

 n-heptan CH3CH2CH2CH2CH2CH2CH3
 2-methylhexan (isoheptan) CH3CH(CH3)CH2CH2CH2CH3
 3-methylhexan CH3CH2CH(CH3)CH2CH2CH3
 2,2-(di)methylpentan (neoheptan) CH3C(CH3)2CH2CH2CH3
 2,3-(di)methylpentan CH3CH(CH3)CH(CH3)CH2CH3
 2,4-(di)methylpentan CH3CH(CH3)CH2CH(CH3)CH3
 3,3-(di)methylpentan CH3CH2C(CH3)2CH2CH3
 3-ethylpentan CH3CH2CH(CH2CH3)CH2CH3
 2,2,3-(tri)methylbutan CH3C(CH3)2CH(CH3)CH3

Alkaner
Africa Cup of Nations 2010

Africa Cup of Nations 2010 var den 27. udgave af fodboldturneringen Africa Cup of Nations, som holdes hvert andet år blandt de afrikanske lande (CAF). Turneringen blev afviklet mellem 10. og 31. januar 2010 i Angola. Ud over værterne fra Angola deltog 15 andre lande, som havde været igennem flere kvalifikationsrunder, der begyndte i oktober 2007 og involverede 53 afrikanske lande.

Turneringen blev vundet af Egypten, som der slog Ghana 0-1 i finalen den 31. januar 2010. Nigeria kom på en tredjeplads og Algeriet kom på en fjerdeplads.

Deltagere 
Confederation of African Football bestemte, at kvalifikationen til African Cup of Nations 2010 også skulle afgøre hvem der deltager i VM i 2010 i Sydafrika. Derfor var Angola nødt til at deltage i kvalifikationen, selvom de var sikre på at deltage til African Cup of Nations..

 
 
  (vært)
 
 
 
 
 
 
 
 
 
 
 
 
 *

* Togo trak sig fra turneringen efter at landsholdets spillerbus blev angrebet af bevæbnede mænd i Cabinda (provins) i Angola den 8. januar. Assistenttræneren Amalete Abalo, en pressesekretær og chaufføren omkom ved angrebet på bussen. Separatistbevægelsen Front for the Liberation of the Enclave of Cabinda (FLEC) tog ansvaret for angrebet.

Stadioner

Kampe 
Alle tider er angivet som lokal tid (UTC+1)

Gruppekampe

Regler ved pointlighed 
Hvis to eller flere hold ved afslutningen af gruppekampene har opnået samme pointtal, afgøres deres indbyrdes rækkefølge efter følgende kriterier:
 point opnået i kampe mod øvrige hold i samme situation;
 målforskel i kampe mod øvrige hold i samme situation;
 antal mål scoret i kampe mod øvrige hold i samme situation;
 målforskel i alle gruppekampe;
 antal mål scoret i alle gruppekampe;
 bedst i fair play point systemet hvor antal gule og røde kort sammenlignes;
 lodtrækning foretaget af organisationskomiteen.

Gruppe A

Gruppe B 

  trak sig ud fra turneringen efter angrebet på deres bus ved ankomsten til Cabinda.

Gruppe C

Gruppe D

Slutspil

Kvartfinaler

Semifinaler

Kamp om tredjepladsen

Finale

Kilder

Eksterne henvisninger 
 Officiel side 
 African Cup of Nations Guide 

African Cup of Nations
Fodbold i 2010
Lee Marvin

Lee Marvin (født 19. februar 1924, død 29. august 1987) var en amerikansk filmskuespiller.

Han vandt en Oscar i 1965 for sine roller som Kid Sheleen og Tim Strawn i filmen Cat Ballou.

Foruden sin karriere som skuespiller var Lee Marvin en dekoreret veteran fra Anden Verdenskrig.

Eksterne henvisninger 

 

Filmskuespillere fra USA
Oscar for bedste mandlige hovedrolle
Amerikanere i 1900-tallet
Skuespillere fra New York
Return to Sender

"Return to Sender" er en komposition af Winfield Scott og Otis Blackwell fra 1962, sunget af Elvis Presley.

Sangen er indspillet i Hollywood den 27. marts 1962 og var indlagt i Presleys 11. film, Girls! Girls! Girls!. Både i Elvis' hjemland, USA, og i stort set resten af verden blev sangen et kæmpehit og er så ubetinget den af filmens sange, som har opnået størst succes.

"Return to Sender" var på soundtracket Girls! Girls! Girls!, der blev udgivet samtidig med filmen. Herudover blev sangen udsendt som A-side på en single, hvor en anden af LP'ens melodier, "Where Do You Come From", var B-side.

"Return to Sender" er endvidere på CD'en fra 18. juli 1995 Command Performances – The Essential 60's Masters, vol. 2, som er en samling af de bedre af Elvis' filmsange fra 1960'ernes mange spillefilm.

Den 24. september 2002 udgav RCA en CD med titlen "ELV1S 30 #1 HITS" (bemærk at 'i' i Elvis er erstattet af et 1-tal), hvor "Return to Sender" var med. Denne nye CD blev, ligesom i sin tid sangene på den, nummer 1 på hitlisterne rundt om i verden, – 25 år efter kunstnerens død!

Handlingen i sangen 
"Return to Sender" handler om en mand, som sender et brev til sin kæreste efter et skænderi. Hun skriver 'return to sender' (returneres til afsenderen) hver gang han skriver, ledsaget af 'adresse ukendt' eller 'person ikke eksisterende'. Han nægter imidlertid at acceptere, at forholdet er forbi og bliver ved med at sende breve. Til slut beslutter han sig for selv at aflevere brevet til hende, og kommer det derefter retur, vil han forstå budskabet.

Den engelske tekst lyder:

I gave a letter to the postman, 
he put it his sack. 
Bright in early next morning, 
he brought my letter back. 

She wrote upon it: 
Return to sender, address unknown. 
No such number, no such zone. 
We had a quarrel, a lover's spat 
I write I'm sorry but my letter keeps coming back. 

So then I dropped it in the mailbox 
And sent it special D. 
Bright in early next morning 
it came right back to me. 

She wrote upon it: 
Return to sender, address unknown. 
No such number, no such zone. 

This time I'm gonna take it myself 
and put it right in her hand. 
And if it comes back the very next day 
then I'll understand

the writing on it:
Return to sender, address unknown. 
No such person, no such zone.

Andet 
Den karakteristiske begyndelse på "Return to Sender" på en baryton-saxofon bliver fejlagtigt tillagt Boots Randolph. Den blev rent faktisk spillet af Bobby Keys.

Den 28. januar 1992 udgav U.S.Post et frimærke med Elvis Presley som motiv. På førstedagen blev der postet mange breve, hvor adressen var fejlagtig, hvorefter brevene blev returneret til afsenderne, stemplet med 'Return to sender'. Efter manges mening skulle dette gøre førstedagskuverterne endnu mere interessante.

Den ovenfor nævnte "Where Do You Come From" er en komposition af Ruth Batchelor og Bob Roberts, ligeledes indsunget af Elvis den 27. marts 1962.

Referencer 

Elvis Presley-sange
Popsange
Sange fra 1962
Microraptor

Microraptor er en slægt af små dromaeosauride dinosaurer. Dromaeosaurider klassificeres normalt som theropoder og tilhører derfor en ’’søsterorden’’ til Aves (fuglene).  Omkring 2 dusin fossiler af slægten er fundet i Kina. De dateres 120 millioner år tilbage. Undergruppen Microraptoria inkluderer flere af de mindste medlemmer af familien. Medlemmerne af den havde træk, som måske tyder på et liv, hvor de bevægede sig i træerne. Alle kendte aftryk af skind fra dromaeosaurider stammer fra medlemmer af denne gruppe, og de viser alle tegn på en veludviklet fjerdragt og vinger. Den lange hale var fleksibel ved roden, mens den i resten af længden var afstivet; det er derfor blevet foreslået at halen blev brugt som stabilisator. Forsteninger af Microraptor gui viser, at der på spidsen af dens hale sad en diamantformet vifte af fjer, som måske kan have fungeret som en aerodynamisk stabilisator og et ror.

I nyere tid er der fundet flere tegn på, at de i virkeligheden selv er "ægte" fugle. Aftryk fra af overfladen på flere eksemplarer af familien, blandt andre Microraptor gui' viser, at de har haft fire vinger, fastgjort til fødderne og fjer, der ligner moderne fugles, bl.a. havde de svingfjer.

Dette har medført hypoteser om, at nogle af dromaeosauriderne har været i stand til aktiv flyvning. På alle de eksemplarer, hvor foden er bevaret, er én af kløerne på tæerne stærkt forvokset og kurvet i forhold til de øvrige; denne klo var sandsynligvis ikke i brug, når dyret gik. Dette har - suppleret med vingernes placering - ført til en hypotese om, at Microraptorer ikke kunne bevæge sig i normal gang på jorden. Måske har de fra deres bosteder i træerne dykket efter byttedyr på jorden. Andre studier sætter tvivl om, at vingerne var stærke nok til at bære kroppen under styrtdyk, i alt fald fra større højder. Eksperimenter i vindtunneler har imidlertid påvist, at de har kunnet svæve over længere distancer.

Noter

Dinosaurer
Henrik Andersen

Henrik Andersen er navnet på flere personer:
 Carl Henrik Andersen (født 29. juli 1913, død 15. oktober 1944) – dansk bokser
 Henrik Fogh-Andersen (født 16. maj 1925, død 25. juli 2012) – dansk kammerherre og major
 Hans Henrik Andersen (født 1. maj 1937, død 3. november 2012) – dansk professor og atomfysiker
 Henrik Lund-Andersen (født 9. maj 1945) – dansk professor og øjenlæge
 Henrik Andersen (kommandør) (født 1. februar 1954) – dansk kommandør
 Henrik Bjørn Andersen (født 13. maj 1958) – dansk billedhugger
 Henrik Lehmann Andersen (født 4. maj 1965) – dansk direktør
 Henrik Andersen (fodboldspiller, født 1965) (født 7. maj 1965) – dansk fodboldspiller
 Henrik Andersen (musiker) (født 7. februar 1966) – dansk jazzguitarist og singer-songwriter.
 Henrik Andersen (forfatter) (født 8. maj 1966) – dansk forfatter
 Henrik Yde-Andersen (født 28. april 1970) – dansk kok
 Henrik Them Andersen (født 16. juni 1982) – dansk mellem- og langdistanceløber
 Henrik Andersen (fodboldspiller, født 1986) (født 13. august 1986) – dansk fodboldspiller
 Henrik Andersen (direktør) – dansk erhvervsmand, har været administrerende direktør i Hempel og Vestas
Otobreda 76 mm

Otobreda 76 mm kanon er en skibskanon produceret af det italienske selskab Otobreda. Kanonen er i dag i brug i udstrakt grad i omkring 39 flåder over hele verden. Man producerede også en variant af denne kanon benævnt Otomatic beregnet til at blive placeret på lastbiler, den blev dog aldrig sat i masseproduktion.

Kanonen er i stand til at holde en høj skudkadence, hvilket gør den i stand til at fungere som en del af et missilforsvar. Kanonens kaliber gør den samtidig velegnet til at blive benyttet mod fly, andre skibe eller både og mål på landjorden. Kanonen kan benytte forskellig ammunition, såsom panserbrydende, brisante eller brandgranater. Men det fokus der efterhånden er kommet på stealth teknologi er der også udviklet et stealth kanonskjold.

En grund til systemet er blevet så populært er dets kompakte størrelse, som gør det velegnet til at blive benyttet på relativt små krigsskibe såsom korvetter eller patruljebåde. Det blev desuden valgt frem for den franske 100 mm skibskanon som den kanon der skal benyttes på den nye Horizon-klasse.

Den 27. september 2006 annoncerede Iran at man havde startet masseproduktionen af en skibskanon navngivet Fajr-27, som er en reverse engineering af Oto Melara 76 mm kanonen.

Kilder og eksterne links 

 Otomelara.it (engelsk)
 navweap.com (engelsk)

Maritime våben
Våben fra Italien
Fábio Aurélio

Fabio Aurelio (født 24. september 1979) er en brasiliansk tidligere fodboldspiller som spillede for Gremio, Säo Paulo, Valencia og Liverpool F.C.

Han spillede 242 kampe på professionel plan, primært som venstre back, og scorede 17 mål. Han opnåede derudover 13 kampe for Brasiliens u23-landshold.

Eksterne henvisninger 

 

Fodboldspillere fra Brasilien